Document ID: /roh_data/filtered/Bilingualer_Corpus_interleaved-it-rm.jsonl.gz/986

This is a text translated from Italian to Rumantsch Grischun.
Successo della campagna "Appuntamento bosco" nel Cantone dei Grigioni

Le risposte all'indagine svolta dall'Ufficio forestale dei Grigioni nell'ambito della campagna "Appuntamento bosco" mostrano che molti comuni, scuole e uffici forestali organizzano già oggi numerose attività nel bosco insieme agli allievi. Una parte importante intende ancorare l'educazione ambientale nel bosco all'attività scolastica comunale e provvedere in tal modo affinché anche in futuro con gli scolari venga affrontato, in "aula bosco", il tema del bosco e del suo sfruttamento.

Di cosa si tratta

Uffici forestali di circolo, comuni e scuole sono responsabili della possibilità di svolgere l'educazione ambientale nel bosco. Per questo motivo all'inizio di febbraio 2005, nell'ambito della campagna "Appuntamento bosco", ai rispettivi uffici di tutti i comuni del Cantone dei Grigioni è stato inviato un questionario con nove domande sul tema "attività scolastiche nel bosco". Affinché tutti gli interessati di un comune si occupassero del tema, le domande erano rivolte sia all'ufficio forestale di circolo, che alla scuola, che alla sovrastanza comunale. Questo con l'intenzione che i questionari venissero compilati insieme e ritornati. Le domande variavano da "Nel Vostro comune hanno già avuto luogo attività scolastiche nel bosco con il forestale?" fino a "Il Vostro comune è pronto ad impegnarsi regolarmente in futuro per le attività scolastiche nel bosco e a fissare quest'impegno a livello comunale?"

Obiettivi dell'indagine

L'indagine aveva essenzialmente tre obiettivi:

- Informare gli attori principali riguardo alla campagna

- Farsi un quadro relativo all'interesse per il tema e alle attività svolte finora nel bosco con i bambini

- Raccogliere presso l'UF la documentazione esistente e metterla a disposizione per promuovere lo scambio di idee ed esperienze

Le risposte

Nell'insieme sono stati inviati 518 questionari. 109 agli uffici forestali di circolo, 209 ai comuni e 210 alle scuole. Sono stati ritornati 66 questionari compilati dagli uffici forestali (61%), 132 (63%) dai comuni e 72 (34 %) dalle scuole. Di tutti i questionari inviati ne è stato ritornato il 51%. Pur sempre il 63 % dei comuni si è espresso riguardo a questo tema. 168 interessati hanno ritornato i loro questionari insieme, compilandoli a tre.

I risultati

I risultati mostrano che il 78,4 % di coloro che hanno risposto organizza già attività scolastiche nel bosco. Quasi tutti (97,7%) sentono il bisogno di svolgere anche in futuro visite guidate delle scuole nel bosco e il 98,9 % dei forestali è disposto a soddisfare questo bisogno in prima persona, per la scuola del proprio comune. Il 50% vorrebbe inoltre fare capo all'aiuto di comuni vicini o di pedagogisti forestali esterni. Il 77 % vede la possibilità di sostenere altri comuni nelle attività scolastiche. I tre temi più citati per attività sono le "funzioni del bosco", "vivere il bosco" e "svolgere semplici lavori forestali".

Il 53,4 % di coloro che hanno risposto vuole impegnarsi affinché in futuro si svolgano regolarmente attività scolastiche nel bosco. Il 47,7 % spera nel supporto del Servizio forestale cantonale (l'Ufficio forestale). Vengono richiesti soprattutto materiale didattico e contributi finanziari.

Come si procede

Dalle risposte ricevute si delinea un'immagine perlopiù positiva. Anche coloro che finora non hanno organizzato attività ritengono che queste visite guidate nel bosco siano importanti per tutti. I bambini imparano a conoscere il bosco e la sua cura e, quali futuri cittadini, imparano a conoscere gli importanti lavori a favore della comunità svolti dal servizio forestale e dal personale forestale dei comuni.

Si deve sperare che la campagna "Appuntamento bosco" abbia motivato molti comuni, scuole e uffici forestali a organizzare insieme simili attività e a svolgerle regolarmente. I numerosi articoli apparsi sulla stampa mostrano che perlomeno le premesse sono buone.

I risultati dettagliati dell'indagine si trovano sulla Homepage dell'Ufficio forestale (

www.wald.gr.ch

sotto Aktuell).

Persona di riferimento:

Stefan Crollet, Loestrasse 14/16, Coira, Tel. 081/257 38 53,

praktikant2.chur@wald.gr.ch

Organo: Ufficio forestale

Fonte: it Ufficio forestale

Data: 24.06.2005

Success per la campagna "il guaud sco lieu da scuntrada" en il chantun Grischun.

Las repostas a la retschertga che l'uffizi forestal dal Grischun ha fatg en il rom da la campagna "il guaud sco lieu da scuntrada" mussan che bleras vischnancas, bleras scolas e blers uffizis forestals organiseschan gia oz numerusas occurrenzas en il guaud cun uffants da scola. Ina gronda part ha l'intenziun da francar la furmaziun da l'ambient en il guaud sco part dal manaschi da scola en vischnanca e da procurar uschia ch'i vegnia instruì en la "stanza da scola dal guaud" er en l'avegnir il guaud e la cultivaziun dal guaud a las scolaras ed als scolars.

Da tge sa tracti?

Ils uffizis forestals da revier, las vischnancas e las scolas èn communablamain responsabels che la furmaziun da l'ambient en il guaud po insumma avair lieu. Pervi da quai è vegnì tramess en il rom da la campagna "il guaud sco lieu da scuntrada" il cumenzament da favrer 2005 in questiunari cun nov dumondas davart il tema "occurrenzas da scola en il guaud" als posts correspundents da tut las vischnancas dal chantun Grischun. Per che tut las parts pertutgadas d'ina vischnanca s'occupian cun il tema, eran las dumondas drizzadas tant a l'uffizi forestal da revier ed a la scola sco er a la suprastanza communala. Quai cun l'intent ch'ils questiunaris vegnian emplenids e returnads communablamain. Las dumondas tanschevan da "Datti en Vossa vischnanca gia occurrenzas da scola cun il selvicultur en il guaud" fin a "È Vossa vischnanca pronta da s'engaschar en il futur regularmain per occurrenzas da scola en il guaud e da francar quest engaschament sin plaun communal?".

Finamiras da la retschertga

La retschertga aveva trais finamiras principalas:

- infurmar las parts principalas pertutgadas davart la campagna

- survegnir in maletg davart l'interess per quest tema e davart activitads d'enfin ussa cun uffants en il guaud

- rimnar documents tar l'uffizi forestal dal Grischun ed als metter a disposiziun per promover uschia il barat d'ideas e d'experientschas

Il return

En tut èn vegnids distribuids 518 questiunaris. 109 exemplars als uffizis forestals da revier, 209 a las vischnancas e 210 a las scolas. Dals selviculturs èn vegnids returnads 66 (61%) questiunaris, da las vischnancas 132 (63%) e da las scolas 72 (34%). Resguardond tut ils adressats munta il return a 51%. Tuttina èn 63% da las vischnancas s'exprimidas davart quest tema. 168 parts participadas han returnà lur questiunaris emplenids communablamain ed en trais.

Ils resultats

Ils resultats mussan che 78.4% da las parts contactadas organiseschan gia occurrenzas da scola en il guaud. Quasi tut las parts (97.7%) han il basegn da manar tras occurrenzas da scola en il guaud er en l'avegnir. En quest connex èn 98.9% dals selviculturs pronts da cuvrir sezs quest basegn cun la scola da lur vischnanca(s). 50% vulessan perquai profitar da l'agid da vischnancas vischinas u da pedagogas e da pedagogs da guaud externs. 77% vesan la pussaivladad da sustegnair autras vischnancas tar occurrenzas da scola. Ils trais temas per occurrenzas ch'èn vegnids numnads il pli savens èn las "funcziuns dal guaud", il "guaud sco lieu per far experientschas" e "far lavurs simplas en il guaud".

53.4% da quellas parts che han respundì vulan s'engaschar per realisar regularmain en il futur occurrenzas da scola en il guaud. In sustegn dal servetsch chantunal forestal (uffizi forestal dal Grischun) vegn giavischà da 47.7%. Dumandadas vegnan oravant tut documentaziuns didacticas e contribuziuns finanzialas.

Co vai vinavant?

Las respostas survegnidas mussan in maletg per gronda part positiv. Er quellas parts che n'han fin ussa anc betg organisà occurrenzas èn da l'avis che tals guids en il guaud sajan impurtants per tuts. Ils uffants emprendan ad enconuscher il guaud e la tgira dal guaud e vesan sco votantas e sco votants futurs tge lavurs impurtantas ch'il servetsch forestal ed il persunal forestal da la vischnanca prestan en il servetsch da la publicitad.

Igl è da sperar che la campagna "il guaud sco lieu da scuntrada" haja motivà bleras vischnancas, bleras scolas e blers uffizis forestals d'organisar communablamain e regularmain talas occurrenzas. Numerus rapports actuals en las medias davart talas activitads mussan ch'in bun cumenzament è almain vegnì fatg.

L'evaluaziun detagliada da la retschertga chattais Vus sin la homepage da l'uffizi forestal dal Grischun (

www.wald.gr.ch

sut Aktuell).

Persuna che dat infurmaziuns

: Stefan Crollet, Loestrasse 14/16, Cuira, tel. 081/257 38 53,

praktikant2.chur@wald.gr.ch

Organ: uffizi forestal

Funtauna: rg uffizi forestal dal Grischun

Data: 24.06.2005